 Minisita ètò ìbáraẹnisọrọ kò ní lé kópa nínú ìdìbò abẹlé APC nítorí ìwé ẹrí àgùnbánirọ Adebayo Shittu wà lára awọn to fẹ díje fun ipò gómìnà ìpínlẹ Ọyọ Shittu tó n gbèrò láti di olùdíje ẹgbẹ nàá sípò gómínà ìpínlẹ Ọyọ lọdún 2019 ní wọn yọ ọwọ rẹ kúrò ní àwo ìdìbò abẹlé nàá nítorí pé kò ní ìwé ẹrí ìsìnrú ìlú, NYSC. Ìgbésẹ ìgbìmọ amúṣẹyá ẹgbẹ nàá kò ṣẹyìn àbájáde ìwádìí tí ìgbìmọ tí wọn gbékalẹ láti ṣàyẹwò àwọn tó fẹ díje fún ipò gómìnà nínú ẹgbẹ nàá, bẹẹ, iwe èri agunbanirọ jẹ ọkan lara àwọn àmúyẹ lati lè dije fún ipo gomina ni Naijiria. Báwo ni wàhálà ṣe bẹrẹ fún Shittu? Lẹyìn awuyewuye to wáyé lori iwe ẹrí agunbanirọ minisita nigba kan ri fun ètò ìsuná, arabinrin Kemi Adeosun, minisita fun ọrọ ìbáraẹnisọrọ, Adebayo Shittu ni wọn tun ti fẹsùn kan pe ko ni iwe ẹrí agunbanirọ. Ile-isẹ iroyin Premium Times lo fi ọrọ naa lẹde pe, Adebayo Shittu kùnà lati lọ fun ìsìnrú ilu ọlọdún kan to pọn dandan fun gbogbo awọn ti wọn ba pari ni ile ẹkọ gíga, yala ni orilẹede Naijiria tabi loke òkun, lẹyìn to kẹkọọ gboye gẹgẹ bi agbẹjọrò ni Fásítì Ife ti a mọ si Fasiti Obafemi Awolọwọ. Gẹgẹ bi ile isẹ Premium Times ti sọ, ọgbẹni Shittu nígbà ti wọn kàn sii lati se ìwádìí ọrs naa sọ pe, ko sí irọ ninu oun ti wọn sọ pe oun kọ ni iwe ẹri agunbanirọ. Shittu ni wọn ni o sàlàyé siwaju pe, òun ko nílò lati se ìsìnru ọlọdun kan ọun nitori pe, ni kété ti oun ti pari ni Fásitì ni oun ti wọnú òsèlú, èyí to túmọ si pe, ipò òsèlu ti òún dìmú ti rọpò ìsìnrú ìlú to yẹ ki oun se. Ni ọdun 1979 ni ọgbẹni Shittu di ọmọ ile ìgbìmọ asòfin ní ìpínlẹ Ọyọ, to si jẹ pe, ko pọn dandan lati ni iwe ẹrí agunbanirọ lati di ipo naa mú. Ki ni idi ti ìsìnrú ìlú se se pàtàkì? Òfin to gbe àjọ NYSC kalẹ lorilẹde Naijiria sọ pe o di dandan fun gbogbo ẹni to ba kàwé gboyè ni ile ẹkọ giga, yálà lorilẹede Naijiria tabi loke òkun lati sinlẹ baba wọn fun ọdun kan. Ìsọrí awọn eniyan mẹrin ni ofin yọ silẹ ninu ètò yii, àkọkọ ni awọn ti wọn ti le ni ọgbọn ọdún ko to di pe wọn pari ni ile iwe gíga, èkeji ni awọn ti wọn ti sisẹ pẹlu ile isẹ ọlọpàá ati ológun fun ìwọn osù mẹsàán, ikẹta ni awọn ti wọn n sisẹ níléesẹ ọtẹlẹmúyẹ tabi awọn àjọ miiran to fara pẹẹ. Elẹẹkẹrin ni awọn ti wọn ba fi àmì ẹyẹ ijọba àpapọ da lọlá. : Ẹgbẹ òsèlú All Progressives Congress, APC, ti kọ láti buwọlu Mínísítà fún ètò ìbáraẹnisọrọ , Adebayọ Shittu láti kópa nínú ètò ìdìbò abẹle ẹgbẹ nàá fún ipò gómínà. 